Diari Oficial de la Generalitat Valenciana


Sumari del DOGV 8283, del 27-04-2018 (2018/4188)

RESOLUCIÓ de 24 d'abril de 2018, de la Direcció General de Formació Professional i Ensenyaments de Règim Especial, per la qual s'adjudiquen els premis extraordinaris de Formació Professional, convocats per Resolució de 17 de novembre de 2017 corresponents al curs 2016-2017.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8283

Data del DOGV
:   27-04-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/4188


Data del document
:   24-04-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * distinció honorífica

RESOLUCIÓ de 24 d'abril de 2018, de la Direcció General de Formació Professional i Ensenyaments de Règim Especial, per la qual s'adjudiquen els premis extraordinaris de Formació Professional, convocats per Resolució de 17 de novembre de 2017 corresponents al curs 2016-2017. [2018/4188]  
La Resolució de 17 de novembre de 2017, de la Conselleria d'Educació, Investigació, Cultura i Esport, per la qual es convoquen, per a la Comunitat Valenciana, els premis extraordinaris de Formació Professional, corresponents al curs 2016-2017 (DOGV 21.11.2017)  
La resolució citada estableix en la seua base sisena, punt 2, de l'annex I que «el tribunal elevarà informe de valoració de sol·licituds i l'acta de qualificacions finals de tots els/les estudiants presentats/des a l'òrgan instructor, el qual a la vista de l'expedient i de l'informe formularà la proposta de resolució d'adjudicació dels premis extraordinaris de finalització d'estudis de Formació Professional de grau mitjà i superior, Direcció General de Formació Professional i Ensenyaments de Règim Especial, perquè, per delegació del conseller, la directora general resolga abans del 30 d'abril de 2018. Si en aquesta data no es dicta la resolució, les sol·licituds s'entendran desestimades».  
Vista la proposta formulada per l'òrgan instructor al qual fa referència la base sisena de l'annex I de la Resolució de 17 de novembre de 2017, i en virtut de les facultats que em concedeix aquesta resolució, resolc:  
  
Primer  
Adjudicar els premis extraordinaris de Formació Professional per a l'alumnat que ha finalitzat els seus estudis de grau mitjà en el curs 2016-2017, esmentats en l'annex I a aquesta resolució.  
  
Segon  
Adjudicar els premis extraordinaris de Formació Professional per a l'alumnat que ha finalitzat els seus estudis de grau superior en el curs 2016-2017, esmentats en l'annex II a aquesta resolució.  
  
Tercer  
L'alumnat premiat rebrà un diploma acreditatiu i le serà anotada aquesta distinció en el seu expedient acadèmic pel secretari o per la secretària del centre on figure aquest.  
  
Quart  
L'alumnat que obtinga premi extraordinari de Formació Professional de grau superior, podrà optar, prèvia inscripció, al Premi Nacional.  
  
Cinqué  
El lliurament de diplomes a l'alumnat premiat s'efectuarà en acte públic convocat a aquest efecte, el lloc i la data del qual serà notificat per la Direcció General de Formació Professional i Ensenyaments de Règim Especial a les persones interessades.  
  
DISPOSICIONS FINALS  
  
Primera  
La present resolució tindrà efectes l'endemà de la seua publicació en el Diari Oficial de la Generalitat Valenciana.  
  
Segona  
Contra la present resolució, que no esgota la via administrativa, es podrà interposar recurs d'alçada davant de la Secretaria Autonòmica d'Educació i Investigació, en el termini d'un mes, a comptar des de l'endemà de la seua publicació en el Diari Oficial de la Generalitat Valenciana, de conformitat amb els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 24 d'abril de 2018.- La directora general de Formació Professional i Ensenyaments de Règim Especial: Marina Sánchez Costas.